**Izziņa par atzinumos sniegtajiem iebildumiem**

Ministru kabineta noteikumu projekts “**Valsts atbalsta piešķiršanas kārtība apdrošinātājam sausuma radīto zaudējumu atlīdzības izmaksu daļējai kompensēšanai**”

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| - |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| **Datums** | 08.06.2021.-17.06.2021. |
| **Saskaņošanas dalībnieki** | Finanšu ministrija  Tieslietu ministrija |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija  Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Vides aizsardzības un reģionālās attīstības ministrija |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija | |
| 1 | 2 | | 3 | 4 | 5 | |
| 1. | 7. Apdrošinātājam izmaksājamo kompensāciju kārtējā gadā aprēķina pēc šādas formulas:  KA = LA – AP x K, kur  KA – apdrošinātājam izmaksājamā kompensācija (*euro*);  LA – kārtējā gadā lauksaimniekam izmaksātā apdrošināšanas atlīdzība par sausuma radītiem zaudējumiem (*euro*);  AP – kārtējā gadā lauksaimnieku iemaksātā sausuma riska apdrošināšanas prēmiju kopsumma (*euro*);  K – iemaksāto apdrošināšanas prēmiju maksimālās atlīdzības vērtības koeficients kārtējā gadā:  2021. gadā – 2,5;  2022. gadā – 3;  2023. gadā – 3,5;  2024. gadā – 4;  2025. gadā – 4,5;  2026. gadā – 5;  2027. gadā – 5,5.  Skatīt anotācijas I sadaļas 2.punktu. | | **Finanšu ministrija (17.05.2021.)**  1. Ņemot vērā, ka noteikumu projekta 7.punktā noteiktajā kompensācijas aprēķina formulā netiek paredzēts ņemt vērā iepriekšējo gadu kopējo lauksaimnieku iemaksāto apdrošināšanas prēmiju uzkrājumu, kā tas ir noteikts šobrīd spēkā esošo Ministru kabineta 2019.gada 18.jūnija noteikumu Nr.263 “Valsts atbalsta piešķiršanas kārtība apdrošinātājam sausuma radīto zaudējumu atlīdzības izmaksu kompensēšanai” 7.punktā, lūdzam noteikumu projekta anotācijā skaidrot, kāpēc šāds rādītājs precizētajā formulā nav iekļauts vai arī pārskatīt noteikumu projekta 7.punktā noteikto formulu. | Ņemts vērā.  Noteikumu projekta 7. punkta redakcija saglabāta bez izmaiņām, iekļauts skaidrojums anotācijā. | 7. Apdrošinātājam izmaksājamo kompensāciju kārtējā gadā aprēķina pēc šādas formulas:  KA = LA – AP x K, kur  KA – apdrošinātājam izmaksājamā kompensācija (*euro*);  LA – kārtējā gadā lauksaimniekam izmaksātā apdrošināšanas atlīdzība par sausuma radītiem zaudējumiem (*euro*);  AP – kārtējā gadā lauksaimnieku iemaksātā sausuma riska apdrošināšanas prēmiju kopsumma (*euro*);  K – iemaksāto apdrošināšanas prēmiju maksimālās atlīdzības vērtības koeficients kārtējā gadā:  2021. gadā – 2,5;  2022. gadā – 3;  2023. gadā – 3,5;  2024. gadā – 4;  2025. gadā – 4,5;  2026. gadā – 5;  2027. gadā – 5,5.  Skatīt precizētās anotācijas I sadaļas 2. punktu. | |
| 2. | Skatīt anotācijas I sadaļas 2. punktu. | | **Finanšu ministrija (17.05.2021.)**  2. Lūdzam noteikumu projekta anotācijā plašāk skaidrot noteikumu projekta 8.punktā noteiktos kompensācijas apmēra maksimālos sliekšņus, vizualizējot tos ar skaitliskiem piemēriem. | Ņemts vērā. | Skatīt precizētās anotācijas I sadaļas 2. punktu. | |
| 3. | Skatīt anotācijas III sadaļas 8. punktu. | | **Finanšu ministrija (17.05.2021.)**  3. Ņemot vērā, ka ar noteikumu projektu tiek mainīta kompensācijas aprēķina formula un noteikti kompensācijas apmēra maksimālie sliekšņi, lūdzam anotācijas III sadaļas 8.punktu papildināt ar plašāku skaidrojumu par sagaidāmo ietekmi uz valsts budžetu. Vēršam uzmanību, ka spēkā esošie Ministru kabineta 2019.gada 18.jūnija noteikumi Nr.263 "Valsts atbalsta piešķiršanas kārtība apdrošinātājam sausuma radīto zaudējumu atlīdzības izmaksu kompensēšanai" tika izstrādāti, ņemot vērā Ministru kabineta 2019.gada 12.februāra sēdē izskatīto ziņojumu “Par lauksaimniecības platību apdrošināšanas sistēmas pilnveidošanu” (prot. Nr.7 25.§), kurā tika sniegts provizoriskais aprēķinu modelis sausuma riska apdrošināšanai un valsts līdzdalībai iespējamo zaudējumu atlīdzībā, attiecīgi, mainot kompensācijas apmēra aprēķina nosacījumus, anotācijā ir jāsniedz aktualizēts provizoriskais novērtējums. | Ņemts vērā. | Skatīt precizētās anotācijas III sadaļas 8. punktu. | |
| 4. | 1. Noteikumi nosaka kārtību, kādā piešķir valsts atbalstu apdrošināšanas pakalpojumu sniedzējam (turpmāk – apdrošinātājs), lai daļēji kompensētu izmaksāto atlīdzību par sausuma radītiem zaudējumiem sējumu platībām (turpmāk – kompensācija), kā arī atbalsta piešķiršanas kritērijus un atbalsta apmēru. | | **Tieslietu ministrija (18.05.2021.)**  1. Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100.2. apakšpunktu noteikumu projekta pirmajā punktā raksta (pārraksta) likumā noteikto pilnvarojumu Ministru kabinetam. Ievērojot minēto, lūdzam precizēt projekta 1. punktu atbilstoši Lauksaimniecības un lauku attīstības likuma (turpmāk - likums) 5. panta 3.1 daļā noteiktajam pilnvarojumam, kas nosaka: “Valsts atbalsta pasākumus lauksaimniecības un meža nozares attīstībai, valsts atbalsta apmēru un piešķiršanas kritērijus nosaka Ministru kabinets.”  Norādām, ka pašlaik projekta 1. punkts tikai daļēji atspoguļo likumā noteiktā pilnvarojuma saturu, kas nosaka arī pilnvarojumu Ministru kabinetam noteikt valsts atbalsta pasākumus.  Vienlaikus aicinām precizēt projekta 1. punkta redakciju, aizstājot vārdus “atbalsta piešķiršanas kritērijus un atbalsta apmēru” ar vārdiem “kompensācijas piešķiršanas kritērijus un kompensācijas apmēru”, ņemot vērā projekta 1. punktā ietverto saīsinājumu “kompensācija”. | Ņemts vērā. | 1. Noteikumi nosaka valsts atbalsta pasākumu apdrošināšanas pakalpojumu sniedzējam (turpmāk – apdrošinātājs), lai daļēji kompensētu izmaksāto atlīdzību par sausuma radītiem zaudējumiem sējumu platībām (turpmāk – kompensācija), kā arī kompensācijas apmēru un piešķiršanas kritērijus. | |
| 5. | 4. Apdrošinātājs var pretendēt uz daļēju kompensāciju, ja:  4.2. tam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu (nodevu) parādu, kas kopsummā pārsniedz 150 *euro*. | | **Tieslietu ministrija (18.05.2021.)**  2. Projekta 4.2. apakšpunkts paredz, ka “Apdrošinātājs var pretendēt uz daļēju kompensāciju, ja tam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu (nodevu) parādu, kas kopsummā pārsniedz 150 euro”.  Lūdzam izvērtēt projekta 4.2. apakšpunkta **nepieciešamību un pamatojumu**, kā arī atbilstību projektā noteiktajam **mērķim** sniegt atbalstu apdrošinātājam **sausuma radīto zaudējumu atlīdzības izmaksu daļējai kompensēšanai** un **likumā noteiktajam mērķim**: “Valsts un Eiropas Savienības atbalsts tiek piešķirts, lai sekmētu lauksaimniecības, lauku un zivsaimniecības attīstību, kā arī paaugstinātu lauku teritorijas iedzīvotāju dzīves līmeni un radītu Latvijas un pārējo Eiropas Savienības dalībvalstu lauksaimniecības produktu ražotājiem līdzvērtīgus konkurences priekšnoteikumus.”  Projekta anotācijā norādīts: “Lai atbalsts būtu mērķtiecīgs, to var saņemt tikai tādi apdrošinātāji, kuru darbība Latvijā ir legāla un kuriem nav nodokļu parādu.”  Vēršam uzmanību, ka minētais skaidrojums proejekta anotācijā nav pietiekams, tostarp nav vērtēta nodokļu parāda kritērija nepieciešamība un atbilstība projektā un likumā noteiktajam atbalsta piešķiršanas mērķim, kā arī nav pamatots 150 *euro* nodokļu parāda apmērs.  Norādām, ka konkrēta nodokļa maksājuma pamats un mērķis ir noteikts nodokļu jomu regulējošos likums, kā arī par nodokļu parādu personām ir paredzēti sodi vai cita veida sankcijas nodokļu jomas likumos. Projektā negatīvas sekas (atbalsta atteikums) par personas nodokļu parādu nebūtu nosakāmas.  Tādēļ, personai atsakot iespēju pretendēt uz daļēju kompensāciju nodokļu parāda dēļ, personai tiek radītas negatīvas finansiālas sekas un tiek negatīvi ietekmētas tās iespējas saņemt projektā paredzēto atbalstu **sausuma radītiem zaudējumiem sējumu platībām**. | Ņemts vērā.  Izvērtēta 4.2. apakšpunkta nepieciešamība, negrozot tā redakciju.  Nodokļu nomaksa kā kritērijs plaši tiek lietots dažādos valsts un Eiropas Savienības atbalsta pasākumos, jo finansiāls atbalsts būtu piešķirams tikai tādiem pretendentiem, kas godprātīgi pilda finansiālās saistības pret Latvijas valsti. Tādējādi pieļaujams būtu tikai minimālais nodokļu parāds.  Turklāt atbilstoši Eiropas Savienības Pamatnostādnēm par valsts atbalstu lauksaimniecības un mežsaimniecības nozarē un lauku apvidos 2014.–2020. gadam, atbalstu nepiešķir grūtībās nonākušam uzņēmumam, jo šādā gadījumā atbalstu nevar uzskatīt par piemērotu instrumentu citu sabiedriskās politikas mērķu veicināšanai. Nodokļu parāds gan nav noteikts kā grūtībās nonākuša uzņēmuma pazīme, tomēr mūsu ieskatā nespēja nomaksāt nodokļus arī daļēji ir uzskatāma par uzņēmuma grūtību pazīmi, un atbalsts nebūtu piešķirams.  Papildus jāņem vērā, ka nosacījums, ka apdrošinātājs ir bez nodokļu parādiem, ir noteikts EK lēmumā par atbalsta shēmu SA 54982 (2019/N), tādējādi šo normu pašlaik nav iespējams grozīt. | 4. Apdrošinātājs var pretendēt uz daļēju kompensāciju, ja:  4.2. tam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu (nodevu) parādu, kas kopsummā pārsniedz 150 *euro*. | |
| 6. | 17. Ja pārkāptas šo noteikumu prasības, kompensācijas saņēmējam ir pienākums atmaksāt Lauku atbalsta dienestam visu atbilstoši šiem noteikumiem nelikumīgi saņemto komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, (turpmāk – Komisijas regula Nr. 794/2004) 10. pantu, tiem pieskaitot 100 bāzes punktu, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi. | | **Tieslietu ministrija (18.05.2021.)**  3. Projekta 17. punkts paredz: “Ja pārkāptas šo noteikumu prasības, kompensācijas saņēmējam ir pienākums atmaksāt Lauku atbalsta dienestam visu atbilstoši šiem noteikumiem nelikumīgi saņemto komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, (turpmāk – Komisijas regula Nr. 794/2004) 10. pantu, tiem pieskaitot 100 bāzes punktu, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.”  Vēršam uzmanību, ka projekta 17. punkts **neatbilst projekta tiesiskajam izdošanas pamatam** – likuma 5. panta 3.1 un ceturtajai daļai.  Ministru kabinetam vai citai institūcijai var uzdot likuma ieviešanai dzīvē nepieciešamā regulējuma izstrādāšanu, lai tiktu detalizēta likumā ietvertā politiskā griba vai noteikta likuma īstenošanas kārtība. Šādos normatīvajos aktos nedrīkst ietvert tiesību normas, kas nav uzskatāmas par palīglīdzekļiem likuma normas īstenošanai.[[1]](#footnote-1) Proti, uz pilnvarojuma pamata izdoto normu saturu veido galvenokārt procesuālās normas, kas darbojas kā iepriekš likumā noteikto tiesību iedzīvināšanas instruments. Atsevišķos gadījumosMinistru kabineta noteikumu saturu var veidot arī materiālās normas, taču tām jābūt pieņemtām, pamatojoties uz likumdevēja pilnvarojumu.[[2]](#footnote-2) Piemēram, pilnvarojumā minētais vārds "kārtība" pamatā piešķir Ministru kabinetam tiesības noteikumos regulēt attiecīgā jautājuma procesuālo raksturu, proti, izstrādāt noteiktu procedūru. Vienlaikus tas neizslēdz Ministru kabineta tiesības pieņemt materiāla rakstura normas, ciktāl netiek pārkāpts attiecīgais pilnvarojums. Tomēr Ministru kabineta noteikumos nevar būt iekļautas tādas materiālās tiesību normas, kas veidotu no pilnvarojošā likuma būtiski atšķirīgas tiesiskās attiecības.[[3]](#footnote-3)  Projekta 17. punkts arī paredz **būtisku atkāpi no tiesiskās paļāvības principa** (paredz personai pienākumu atmaksāt kompensāciju arī gadījumā, ja noteikumus pārkāpusi Zemkopības ministrija) un šāda veida atkāpe un nosacījums ir nosakāms likumā (piemēram, Komercdarbības atbalsta likumā), nevis Ministru kabineta noteikumos.  Tādējādi **projekta 17. punkts nav atbalstāms**. | Ņemts vērā, noteikumu projekta 17. punkts svītrots pamatojoties uz to, ka 2021. gada 8. jūnijā stājas spēkā grozījumi Komercdarbības atbalsta kontroles likumā, kuros ir definēts nelikumīgs komercdarbības atbalsts (piemēram, pārkāpjot tiesību aktu), kā arī noteikts, ka to atgūst atbalsta sniedzējs.  Papildus vēlamies uzsvērt, ka regula Nr. 2015/1589 ir tieši piemērojama un nelikumīgu valsts atbalstu ir jāatgūst jebkurā gadījumā, neatkarīgi no tā, kurš ir izdarījis pārkāpumu.  Praksē ir bijuši aEK tiesas lēmumi par valsts atbalsta atgūšanu gadījumos, kad pretendents nav neko pārkāpis, bet valsts vai atbalsta sniedzējs ir piešķīris tādu atbalstu, kas kropļo konkurenci, piemēram, 2019. gada 5. marta spriedums lietā *Estii Pagar C-349/17*.  Atbilstoši sprieduma lietā *Esti Pagar* *C-349/17* 104.–106. punktam valsts iestāde, ja tā ir kļūdaini piemērojusi attiecīgo komercdarbības atbalsta regulējumu, nevar radīt šī atbalsta saņēmējam tiesisko paļāvību par šī atbalsta likumību. Tas nozīmē, ka atbalsts ir uzskatāms par nelikumīgi piešķirtu arī tad, ja atbalsta sniedzējs ir kļūdaini piemērojis regulu nosacījumus, piešķirot atbalstu, un šādā gadījumā atbalsta sniedzējs nevar nodrošināt tiesisko paļāvību atbalsta saņēmējam par šī atbalsta likumību. | - | |
| 7. | 4. Apdrošinātājs var pretendēt uz daļēju kompensāciju, ja:  4.4. tas ir izmaksājis lauksaimniekam apdrošināšanas atlīdzību par sausuma radītajiem zaudējumiem ar nosacījumu, ka lauksaimniekam izmaksātā zaudējumu atlīdzības daļa nepārsniedz 60 procentu no lauksaimnieka kopējās sausuma radīto zaudējumu vērtības kārtējā gadā.  Skatīt anotācijas I sadaļas 2. punktu. | | **Tieslietu ministrija (18.05.2021.)**  4. Projekta anotācijā norādīts, “lai nodrošinātu to, ka apdrošinātāji lauksaimniekiem izmaksā pārlieku lielu atlīdzību un tādējādi arī valsts atbalsts būtu salīdzinoši liels, noteikumu projekta 4.4. apakšpunktā noteikta maksimālā atlīdzības daļa – 60% no lauksaimnieka kopējās sausuma radīto zaudējumu vērtības kārtējā gadā”.  Norādām, ka nav saprotams, vai projekta 4.4. apakšpunkta mērķis ir ierobežot kompensācijas apmēru, vai arī to nodrošināt pēc iespējas lielākā apmērā, tomēr ne vairāk kā projekta 4.4. apakšpunktā noteiktajā apmērā.  Tiesiskās skaidrības nodrošināšanai, lūdzam precizēt projekta anotācijā norādīto skaidrojumu par konkrētā regulējuma mērķi. | Ņemts vērā.  Precizēts skaidrojums anotācijā. | 4. Apdrošinātājs var pretendēt uz daļēju kompensāciju, ja:  4.4. tas ir izmaksājis lauksaimniekam apdrošināšanas atlīdzību par sausuma radītajiem zaudējumiem ar nosacījumu, ka lauksaimniekam izmaksātā zaudējumu atlīdzības daļa nepārsniedz 60 procentu no lauksaimnieka kopējās sausuma radīto zaudējumu vērtības kārtējā gadā.  Skatīt precizētās anotācijas I sadaļas 2. punktu. | |
| Atbildīgā amatpersona | | |  | | | |
|  | | | (paraksts\*) | | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ligija Ozoliņa

|  |
| --- |
| (par projektu atbildīgās amatpersonas vārds un uzvārds) |
| ZM Lauku attīstības atbalsta departamenta  Valsts atbalsta plānošanas nodaļas  Vecākā referente |
| (amats) |
| Tel. 67027301 |
| (tālruņa un faksa numurs) |
| Ligija.Ozolina@zm.gov.lv |
| (e-pasta adrese) |

1. Satversmes tiesas 2011. gada 11. janvāra spriedums lietā Nr. 2010-40-03, 10. punkts. [↑](#footnote-ref-1)
2. Satversmes tiesas 2011. gada 11. janvāra spriedums lietā Nr. 2010-40-03, 10.4. apakšpunkts. [↑](#footnote-ref-2)
3. Satversmes tiesas 2011. gada 6. maija spriedums lietā Nr. 2010-57-03, 13.3. apakšpunkts. [↑](#footnote-ref-3)